Natalia Morari a postat o discuție dintre ea și Liuba Șevciuc. „Fac această discuție cu Liba Șevciuc publică deoarece colegii de la Rise Moldova mi-au permis s-o fac, citindu-i pe ei. Pe lângă faptul ca pe strada Serghei Lazo (chiar alături) se afla candva apartamentul pe care îl inchiriam și în care eu am fost filmată cu camera ascunsă (iar mai târziu șantajată cu acel sex-tape), pe mine mă sperie altceva. Acest om spune că ei - cei de la Departamentul Operațiuni Speciale din cadrul MAI-lui - au fost la mama mea acasă. ACASĂ. LA MAMA MEA. Pensionara de 69 de ani. Din discuție am înțeles că au fost atunci când ea nu a fost acasă”, scrie Morari pe pagina sa de Facebook. „Eu nu știu în ce organe de drept pot să mă adresez acum, dacă tot ele mă urmăresc. Dar eu pentru prima dată mă simt atât de nesigură în ceea ce mi se poate întâmpla”.

Consiliera ministrului afacerilor interne, Alina Zbancă, a declarat pentru UNIMEDIA că MAI nu comentează aceste acuzații.

Natalia Morari / Sursa:Facebook.com/Natalia Morari

UNIMEDIA amintește că jurnalista Natalia Morari a declarat anterior că a fost amenințată cu dosar penal și spionată în propriul apartament când făcea dragoste cu iubitul său. Morari a mai adăugat că persoane din Procuratura Generală i-a spus că oamenii legii ar putea găsi droguri la ea și a sfătuit-o să fie mai cuminte. Mărturiile au fost făcute în cadrul unei conferințe dedicate „Campaniei Fără Frică”.

UNIMEDIA precizează că jurnalista RISE Moldova, Liuba Șevciuc, a fost urmărită de un provocator de meserie. S-a întâmplat a doua zi de la publicarea „Paradisul Oligarhului”, o anchetă despre vilele din străinătate ale lui Vladimir Plahotniuc, liderul Partidului Democrat.

Informația a fost comunicată în cadrul unei întâlniri cu o persoană implicată direct în acțiunea de filaj. Aceasta a descris cu lux de amănunte ce a făcut jurnalista pe parcursul zilei de 6 septembrie 2018 și a dezvăluit date veridice despre membrii familiei sale, cât și detalii din viața personală, scrie rise.md.